पाएं अपने शहर की ताज़ा ख़बरें और फ्री ई-पेपरडाउनलोड करें
हिमाचल प्रदेश में कुल्लू पुलिस ने आभूषण चोरी करने के मामले में ढाबे पर काम करने वाले नौकर को गिरफ्तार किया गया है। आरोपी के खिलाफ IPC की धारा 457, 380 के तहत मामला दर्ज किया गया है। SP कुल्लू गौरव सिंह ने बताया कि अजय कुमार निवासी जिला कुल्लू ने पुलिस को शिकायत दी थी कि उनकी पत्नी के सोने के गहने चोरी हो गए हैं। उसने गहने अलमारी में रखे थे।
मकान में ही एक कमरे में उसके यहां काम करने वाले मोमोज इत्यादि खाने का सामान बनाते है, जिसे वे दुकान तक लेकर आते हैं। एक मई को उनके पड़ोस में शादी थी तो पत्नी तैयार होेने लगी। वह मंगलसूत्र पहने लगी तो देखा कि उसमें सोने का लॉकेट नहीं था। इस लॉकेट की कुल कीमत करीब 80,000 रुपए है। पुलिस को शिकायत दी गई तो कारीगरों से भी पूछताछ हुई।
सख्ती से पूछने पर आरोपी ने गुनाह कबूल लिया और उसे पुलिस ने तुरंत गिरफ्तार कर लिया। उससे आभूषण बरामद कर लिए गए है। आरोपी ने लॉकेट को तोड़ दिया था, ताकि वह उसे बिना पहचान हुए अलग-अलग जगह बेच सके। आरोपी की पहचान 24 वर्षीय कोलिटा पुत्र पोर्सी कोलिटा निवासी कामरूप असम राज्य के रूप में हुई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn